title: 2016 m. lapkričio 4 d. Komisijos įgyvendinimo reglamentas (ES) 2016/1937, kuriuo ciflutrinas patvirtinamas kaip esama veiklioji medžiaga, skirta 18-o tipo biocidiniams produktams gaminti (Tekstas svarbus EEE )

text:
5.11.2016

               LT

               Europos Sąjungos oficialusis leidinys

               L 299/51

         KOMISIJOS ĮGYVENDINIMO REGLAMENTAS (ES) 2016/1937
   2016 m. lapkričio 4 d.
   kuriuo ciflutrinas patvirtinamas kaip esama veiklioji medžiaga, skirta 18-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) nustatytas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidiniams produktams gaminti, sąrašas. Tame sąraše yra ciflutrinas;

               (2)

               pagal Europos Parlamento ir Tarybos direktyvos 98/8/EB (3) 16 straipsnio 2 dalį buvo įvertinta, ar ciflutriną galima naudoti 18-o tipo produktams (insekticidams, akaricidams ir kitiems nariuotakojų kontrolės produktams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 18-o tipo produktus, gaminti;

               (3)

               Vokietija buvo paskirta vertinančiąja kompetentinga institucija ir 2010 m. gruodžio 23 d. ji pateikė vertinimo ataskaitą ir rekomendacijas;

               (4)

               pagal Deleguotojo reglamento (ES) Nr. 1062/2014 7 straipsnio 2 dalį 2016 m. vasario 16 d. Biocidinių produktų komitetas, atsižvelgdamas į vertinančiosios kompetentingos institucijos išvadas, suformulavo Europos cheminių medžiagų agentūros nuomonę dėl medžiagos naudojimo 18-o tipo produktams gaminti;

               (5)

               remiantis ta nuomone, biocidiniai produktai, kurie naudojami kaip 18-o tipo produktai ir kurių sudėtyje yra ciflutrino, turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;

               (6)

               todėl ciflutriną tikslinga patvirtinti kaip veikliąją medžiagą, skirtą 18-o tipo biocidiniams produktams gaminti, su sąlyga, kad bus laikomasi tam tikrų specifikacijų ir sąlygų;

               (7)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (8)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Ciflutrinas patvirtinamas kaip veiklioji medžiaga, skirta 18-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 4 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Ciflutrinas

                  IUPAC pavadinimas:
                  (RS)-α-ciano-4-fluor-3-fenoksibenzil-(1RS, 3RS; 1RS, 3SR)-3-(2,2-dichlorvinil)-2,2-dimetilciklopropankarboksilatas
                  EC Nr. 269-855-7
                  CAS Nr. 68359-37-5

                  955 g/kg (95,5 % m/m)

                  2018 m. kovo 1 d.

                  2028 m. vasario 28 d.

                  18

                  Biocidinių produktų autorizacijos liudijimai išduodami laikantis šių sąlygų:

                              1.

                              Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą.

                              2.

                              Atsižvelgiant į pagal vertintas paskirtis nustatytą riziką, vertinant produktą ypatingas dėmesys turi būti skiriamas:

                                          a)

                                          paviršiniam vandeniui ir nuosėdoms (kai produktai naudojami gyvenamosiose patalpose ir gyvūnų laikymo vietose), jei nuotekos išleidžiamos į nuotekų valymo įrenginius;

                                          b)

                                          paviršiniam vandeniui ir nuosėdoms (kai produktai naudojami gyvūnų laikymo vietose), jei nuotekos išleidžiamos tiesiai į paviršinį vandenį;

                                          c)

                                          paviršiniam vandeniui ir nuosėdoms po žemės ūkio paskirties dirvožemio tręšimo mėšlu (kai produktai naudojami gyvūnų laikymo vietose).

                              3.

                              Jei produktų liekanų gali likti maiste arba pašaruose, įvertinama, ar reikia pakeisti esamą arba nustatyti naują didžiausią leidžiamąją koncentraciją (toliau – DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3) ir imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

         (1)  Šioje skiltyje nurodytas grynumas – tai mažiausias veikliosios medžiagos, įvertintos pagal Reglamento (ES) Nr. 528/2012 89 straipsnio 1 dalį, grynumas. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2015 m. sausio 26 d. Komisijos įgyvendinimo reglamentas (ES) 2015/113, kuriuo nustatomas kiekis, pridėtinas prie kiekio, nustatyto 2015 m. balandžio 1 d. – birželio 30 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje

text:
27.1.2015

               LT

               Europos Sąjungos oficialusis leidinys

               L 20/36

         KOMISIJOS ĮGYVENDINIMO REGLAMENTAS (ES) 2015/113
   2015 m. sausio 26 d.
   kuriuo nustatomas kiekis, pridėtinas prie kiekio, nustatyto 2015 m. balandžio 1 d.–birželio 30 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 539/2007 (2) leista naudoti tarifines metines kiaušinių ir kiaušinių albumino sektoriaus produktų importo kvotas.

               (2)

               2014 m. gruodžio 1–7 d. pateiktose 2015 m. sausio 1 d.–kovo 31 d. kvotos dalies importo licencijų paraiškose nurodytas kiekis mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Prie 2015 m. balandžio 1 d.–birželio 30 d. kvotos laikotarpio dalies pridėtinas kiekis, dėl kurio pagal Reglamentą (EB) Nr. 539/2007 importo licencijų paraiškų nepateikta, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 26 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2007 m. gegužės 15 d. Komisijos reglamentas (EB) Nr. 539/2007, leidžiantis naudoti tarifines kvotas kiaušinių ir kiaušinių albumino sektoriuje bei nustatantis jų administravimo tvarką (OL L 128, 2007 5 16, p. 19).

      PRIEDAS

                  Eilės Nr.

                  Kiekis, dėl kurio paraiškų nebuvo pateikta, pridėtinas prie 2015 m. balandžio 1 d.–birželio 30 d. kvotos daliai skirto kiekio
                  (kiaušinių su lukštu ekvivalentas kg)

                  09.4015

                  108 000 000

                  09.4401

                  3 632 368

                  09.4402

                  9 854 500


title: 2014 m. balandžio 16 d. Komisijos įgyvendinimo reglamentas (ES) Nr. 394/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
17.4.2014

               LT

               Europos Sąjungos oficialusis leidinys

               L 115/22

         KOMISIJOS ĮGYVENDINIMO REGLAMENTAS (ES) Nr. 394/2014
   2014 m. balandžio 16 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 16 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  210,1

                  MA

                  63,8

                  TN

                  100,9

                  TR

                  99,8

                  ZZ

                  118,7

                  0707 00 05

                  AL

                  71,7

                  MA

                  39,8

                  MK

                  58,5

                  TR

                  121,4

                  ZZ

                  72,9

                  0709 93 10

                  MA

                  35,6

                  TR

                  89,6

                  ZZ

                  62,6

                  0805 10 20

                  EG

                  47,3

                  IL

                  68,2

                  MA

                  51,1

                  TN

                  47,1

                  TR

                  50,1

                  ZZ

                  52,8

                  0805 50 10

                  MA

                  35,6

                  TR

                  82,2

                  ZZ

                  58,9

                  0808 10 80

                  AR

                  91,3

                  BR

                  95,9

                  CL

                  95,0

                  CN

                  111,0

                  MK

                  21,6

                  NZ

                  139,8

                  US

                  177,3

                  ZA

                  130,1

                  ZZ

                  107,8

                  0808 30 90

                  AR

                  96,4

                  CL

                  120,0

                  CN

                  82,0

                  ZA

                  99,8

                  ZZ

                  99,6

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. sausio 25 d. Komisijos įgyvendinimo reglamentas (ES) Nr. 71/2013, kuriuo Reglamentas (ES) Nr. 206/2010 iš dalies keičiamas dėl Urugvajaus įrašo trečiųjų šalių, teritorijų arba jų dalių, iš kurių leidžiama įvežti šviežią mėsą į Sąjungą, sąraše ir taisomas dėl veisimui arba gamybai po importo skirtų avių ir ožkų veterinarijos sertifikato pavyzdžio  Tekstas svarbus EEE

text:
26.1.2013

               LT

               Europos Sąjungos oficialusis leidinys

               L 26/7

         KOMISIJOS ĮGYVENDINIMO REGLAMENTAS (ES) Nr. 71/2013
   2013 m. sausio 25 d.
   kuriuo Reglamentas (ES) Nr. 206/2010 iš dalies keičiamas dėl Urugvajaus įrašo trečiųjų šalių, teritorijų arba jų dalių, iš kurių leidžiama įvežti šviežią mėsą į Sąjungą, sąraše ir taisomas dėl veisimui arba gamybai po importo skirtų avių ir ožkų veterinarijos sertifikato pavyzdžio
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 26 d. Tarybos direktyvą 2004/68/EB, nustatančią gyvūnų sveikatos taisykles, reglamentuojančias tam tikrų kanopinių gyvūnų importą į ir tranzitą per Bendriją, iš dalies keičiančią direktyvas 90/426/EEB ir 92/65/EEB ir pakeičiančią Direktyvą 72/462/EEB (1), ypač į jos 6 straipsnio 1 dalį, 7 straipsnio e punktą ir 13 straipsnio 1 dalį,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonių vartojimui skirtų gyvūninės kilmės produktų gamybą, perdirbimą, paskirstymą ir importą (2), ypač į jos įžanginį sakinį ir 8 straipsnio 1 ir 4 dalis,
   kadangi:

               (1)

               Komisijos reglamente (ES) Nr. 206/2010 (3) nustatyti veterinarinio sertifikavimo reikalavimai, taikomi įvežant į Sąjungą tam tikras gyvų gyvūnų ar šviežios mėsos siuntas. Tame reglamente taip pat pateiktas tam tikrus kriterijus atitinkančių trečiųjų šalių, teritorijų ar jų dalių, iš kurių į Sąjungą galima įvežti siuntas, sąrašas;

               (2)

               Reglamentu (ES) Nr. 206/2010 iš visos Urugvajaus teritorijos leidžiama importuoti šviežią iškaulinėtą ir brandintą galvijų mėsą;

               (3)

               Urugvajuje snukio ir nagų ligos atvejų nenustatyta, tačiau nuo šios ligos skiepijama. Todėl, palyginti su Sąjunga, bendra galvijų sveikatos būklė skiriasi. Todėl iš Urugvajaus leidžiama eksportuoti tik šviežią iškaulinėtą ir brandintą galvijų mėsą. Importo reikalavimais nustatyta, kad šviežios mėsos eksportui į Sąjungą skirti skerstini galvijai siunčiami tiesiogiai iš kilmės ūkio į skerdyklą. Dėl šio reikalavimo daugelis mažų ūkių negali gaminti Sąjungos rinkai, nes jų gyvūnai prieš skerdimą visuomet gabenami per surinkimo centrus arba prekybos gyvūnais vietas;

               (4)

               2012 m. kovo mėn. Sąjungos audite patvirtinta, kad Urugvajuje taikoma identifikavimo ir judėjimo registravimo sistema leidžia sertifikatus tvirtinantiems veterinarams patikrinti ankstesnę gyvūnų buvimo vietą. Šia sistema užtikrinama, kad prieš gabenimą į skerdyklą gyvūnai išbuvo viename ūkyje 40 dienų. Urugvajus taip pat gali užtikrinti, kad laikomasi importui taikomų Sąjungos gyvūnų sveikatos reikalavimų šviežios iškaulinėtos ir brandintos mėsos eksportui į Sąjungą skirtiems skerstiniems galvijams, net jei prieš skerdimą tie gyvūnai gabenami per surinkimo centrus ir (arba) prekybos vietas, nes įdiegtoje sistemoje galima identifikuoti kiekvieną galviją, todėl gali būti atsekama jų kilmės vieta;

               (5)

               todėl Urugvajaus teikiamų garantijų pakanka užtikrinti, kad visų galvijų, kurių mėsa skirta eksportuoti į Sąjungą, sveikatos būklė prieš skerdimą gabenant per surinkimo centrą (įskaitant prekybos vietas) Urugvajuje yra ta pati. Todėl šios šalies įrašas Reglamento (ES) Nr. 206/2010 II priedo 1 dalyje pateiktame sąraše turėtų būti pakeistas;

               (6)

               Reglamento (ES) Nr. 206/2010 I priedo 2 dalyje pateikto sertifikato pavyzdžio OVI-X II.2 dalyje dviejose nuorodose į išnašas pastebėta klaida. Todėl Reglamentas (ES) Nr. 206/2010 turėtų būti atitinkamai iš dalies pakeistas ir pataisytas;

               (7)

               šiame Reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Keičiamos nuostatos
   Reglamento (ES) Nr. 206/2010 II priedo 1 dalyje Urugvajui skirta eilutė pakeičiama taip:

                  Trečiosios šalies ISO kodas ir pavadinimas

                  Teritorijos kodas

                  Trečiųjų šalių, teritorijų arba jų dalių sąrašas

                  Veterinarijos sertifikatas

                  Specialiosios sąlygos

                  Galiojimo pabaigos diena(2)

                  Galiojimo pradžios diena(3)

                  Pavyzdys (-iai)

                  PG

                  1

                  2

                  3

                  4

                  5

                  6

                  7

                  8

                  „UY – Urugvajus

                  UY-0

                  Visa šalies teritorija

                  EQU

                  BOV

                  A ir J

                  1

                  2001 m. lapkričio 1 d.“

                  OVI

                  A

                  1

   2 straipsnis
   Taisomos nuostatos
   Reglamento (ES) Nr. 206/2010 I priedo 2 dalyje sertifikato pavyzdžio OVI-X II dalis taisoma taip:

               a)

               II.2.8 punkte frazė:

                           „(1)
                              arba [II.2.8.2.

                           gamybai skirti gyvūnai, kurie gimė ir nuolat buvo auginami ūkiuose, kuriuose nebuvo diagnozuotas nė vienas skrepi ligos atvejis;]“

                     pakeičiama taip:

                           „(2)arba [II.2.8.2.

                           gamybai skirti gyvūnai, kurie gimė ir nuolat buvo auginami ūkiuose, kuriuose nebuvo diagnozuotas nė vienas skrepi ligos atvejis;]“

               b)

               II.2.9 punkto įžanginė frazė:
               „vežami arba vežti(1) iš jų kilmės ūkio (-ių), nepateikiant jų į jokią rinką,“
               pakeičiama taip:
               „vežami arba vežti(2) iš jų kilmės ūkio (-ių), nepateikiant jų jokiai rinkai,“

         3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 25 d.

            Komisijos vardu

            Pirmininkas

         José Manuel BARROSO

      (1)  OL L 139, 2004 4 30, p. 320.

      (2)  OL L 18, 2003 1 23, p. 11.

      (3)  OL L 73, 2010 3 20, p. 1.


title: 2017 m. rugpjūčio 17 d. Komisijos įgyvendinimo reglamentas (ES) 2017/1482, kuriuo iš dalies keičiamas Tarybos įgyvendinimo reglamentas (ES) Nr. 861/2013, kuriuo tam tikroms importuojamoms Indijos kilmės nerūdijančio plieno vieloms nustatomas galutinis kompensacinis muitas ir galutinai surenkamas laikinasis muitas, kiek tai susiję su neatrinktiems bendradarbiaujantiems eksportuojantiems gamintojams taikomais TARIC kodais

text:
18.8.2017

               LT

               Europos Sąjungos oficialusis leidinys

               L 214/1

         KOMISIJOS ĮGYVENDINIMO REGLAMENTAS (ES) 2017/1482
   2017 m. rugpjūčio 17 d.
   kuriuo iš dalies keičiamas Tarybos įgyvendinimo reglamentas (ES) Nr. 861/2013, kuriuo tam tikroms importuojamoms Indijos kilmės nerūdijančio plieno vieloms nustatomas galutinis kompensacinis muitas ir galutinai surenkamas laikinasis muitas, kiek tai susiję su neatrinktiems bendradarbiaujantiems eksportuojantiems gamintojams taikomais TARIC kodais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas),
   kadangi:

               (1)

               Tarybos įgyvendinimo reglamento (ES) Nr. 861/2013 (2) priede su pakeitimais, padarytais dėl dviejų bendrovių pavadinimų (3), išdėstytas neatrinktų Indijos bendradarbiaujančių eksportuojančių gamintojų sąrašas;

               (2)

               paskelbus Komisijos įgyvendinimo reglamentą (ES) 2017/220 (4), kuriuo iš dalies keičiamas Tarybos reglamentas (ES) Nr. 1106/2013 (5), kuriuo nustatomas galutinis antidempingo muitas tam tikroms importuojamoms Indijos kilmės nerūdijančio plieno vieloms, kai kurioms tame priede išvardytoms bendrovėms nebetinka Įgyvendinimo reglamentu (ES) Nr. 861/2013 priskirti papildomi TARIC kodai. Taip yra dėl to, kad konkretūs papildomi TARIC kodai dabar turi atitikti kodus, nustatytus Įgyvendinimo reglamente (ES) 2017/220;

               (3)

               todėl Įgyvendinimo reglamentas (ES) Nr. 861/2013 turėtų būti atitinkamai iš dalies pakeistas;

               (4)

               pataisytos nuostatos turi būti taikomos nuo Įgyvendinimo reglamento (ES) 2017/220 taikymo dienos,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 861/2013 priedo lentelė, kurioje išvardyti neatrinktų Indijos bendradarbiaujančių eksportuojančių gamintojų TARIC kodai, pataisoma pagal šią lentelę:

                  „Bendrovės pavadinimas

                  Miestas

                  Papildomas TARIC kodas

                  „Bekaert Mukand Wire Industries“

                  Lonand, Tal. Khandala, Sataros apskritis, Maharaštra

                  C189

                  „Bhansali Bright Bars Pvt. Ltd“

                  Mumbajus, Maharaštra

                  C190

                  „Bhansali Stainless Wire“

                  Mumbajus, Maharaštra

                  C191

                  „Chandan Steel“

                  Mumbajus, Maharaštra

                  C192

                  „Drawmet Wires“

                  Bhiwadi, Radžastanas

                  C193

                  „Garg Inox“

                  Bahadurgarh, Harjana ir Puna, Maharaštra

                  B931

                  „Jyoti Steel Industries Ltd“

                  Mumbajus, Maharaštra

                  C194

                  „Macro Bars and Wires“

                  Mumbajus, Maharaštra

                  B932

                  „Mukand Ltd“

                  Thanė

                  C195

                  „Nevatia Steel & Alloys“

                  Mumbajus, Maharaštra

                  B933

                  „Panchmahal Steel Ltd“

                  Dist. Panchmahals, Gudžaratas

                  C196 “

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Tačiau 1 straipsnis taikomas nuo 2017 m. vasario 10 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL L 240, 2013 9 7, p. 1.

      (3)  OL L 251, 2015 9 26, p. 17.

      (4)  OL L 34, 2017 2 9, p. 21.

      (5)  OL L 298, 2013 11 8, p. 1.